|  |  |  |  |  |
| --- | --- | --- | --- | --- |
| Razred: 2. | Predmet: ŠPO | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** IGRE Z ŽOGO 2 | | | | |
| **Cilji:**   * Razvijajo osnovno motoriko. * Razvijajo koordinacijo oko-noga. * Razvijajo spretnost pri ravnanju z žogo. * Vadijo tehniko brcanja žoge z notranjim delom stopala. * Razvijajo natančnost pri podajanju žoge z nogo in pri brcanju v cilj. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** žoge, stožci, zbirka iger in gimnastičnih vaj | | | | |
| **IZVEDBA UČNE URE** | | | | |
| *I. uvodni del*   * Mehurčki   Učenci z nogo vodijo žogo po prostoru, pri tem pazijo, da se žoga (mehurček) ne zaleti v drugega igralca ali drugo žogo. V tem primeru mehurček poči in učenec mora narediti  5 poskokov iz počepa, preden se spet lahko vrne v igro.   * Gimnastične vaje   *II. glavni del*   * Podaja žoge z nogo   - Podaja žoge z nogo v paru na mestu  Učenca si podajata žogo z nogo. Brcata z notranjim delom stopala.  - Podaja žoge z nogo v paru v gibanju  Učenca stojita približno 3 metre narazen. Hodita (kasneje počasi tečeta) in si podajata žogo.  - Podaja med stožci  Učenca stopita približno 5 metrov narazen. Med njiju postavimo dva stožca (vrata), ki sta približno en meter narazen. Učenca si žogo podajata tako, da gre žoga skozi vrata. Po potrebi lahko vrata razširimo ali zožimo.  - Strel v tarčo  Učenci lahko streljajo na gol.  *III. zaključni del*   * Igra: Pepček   Učenci se postavijo v velik krog, na sredini kroga stoji Pepček. Učenci v krogu si z nogo podajajo žogo, Pepček jo skuša z nogo prestreči. Če mu to uspe, postane nov Pepček tisti, ki je žogo neuspešno podal. | | | | |